વડીયા તા. ૮ : ધારી આંબરડી સફારીપાર્ક મુદ્દે અનશન પર ઉતરેલા ઉપસરપંચની માંગણીઓ ખુદ જૂનાગઢથી દોડી આવેલા સી.સી.એફ.એ સંતોષી લીધી છે. ગામના આગેવાનો અને ભાજપ આગ્રણીઓએ મધ્યસ્થી કરી આખો મામલો થાળે પાડ્યો છે. માત્ર ૭૨ કલાકમાં જ કેન્ટિન અને પ્રવાસીઓના શેડ નિર્માણ કરાશે અને ભાજપ અગ્રણીઓ સરકારમાં જશે નેશનલ ઝુ ઓથોરીટી માંથી નવા પાંચ સિંહની મંજૂરી લઈ આવશે સહિતની બાહેંધરી આપી ડી.એફ.ઓ.અને સી.સી.એફ.એ ઉપસરપંચ જીજ્ઞેશગિરિ ગોસાઈને પોતાના હસ્તે જ પારણા કરાવ્યા હતા.